《次韵赠赵岂卿吟啸公之孙乃父亦能诗》
元代·方回

大门祖父昔闻声，交臂差池恨晚生。
欲与万山修郡志，谁能三世擅诗名。
故知龙颔无鱼目，更觉松心异舜英。
字稳句圆经几炼，定应九转已丹成。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。